CELEX: 32021R1922
Language: bg
Date: 2021-11-04 00:00:00
Title: Регламент за изпълнение (ЕС) 2021/1922 на Комисията от 4 ноември 2021 година за изменение на Регламент за изпълнение (ЕС) 2018/1517 на Комисията за определяне на подробни правила за прилагане на някои разпоредби на Регламент (ЕС) 2018/581 на Съвета за временно суспендиране на автономните мита по Общата митническа тарифа за някои стоки, предназначени за монтиране или използване във въздухоплавателни средства

5.11.2021   
               
               
                  BG
               
               
                  Официален вестник на Европейския съюз
               
               
                  L 391/43
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1922 НА КОМИСИЯТА
         от 4 ноември 2021 година
         за изменение на Регламент за изпълнение (ЕС) 2018/1517 на Комисията за определяне на подробни правила за прилагане на някои разпоредби на Регламент (ЕС) 2018/581 на Съвета за временно суспендиране на автономните мита по Общата митническа тарифа за някои стоки, предназначени за монтиране или използване във въздухоплавателни средства
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/581 на Съвета от 16 април 2018 г. за временно суспендиране на автономните мита по Общата митническа тарифа за някои стоки, предназначени за монтиране или използване във въздухоплавателни средства, и за отмяна на Регламент (ЕО) № 1147/2002 (1), и по-специално член 2, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2018/581 на Съвета временно се суспендират автономните мита по Общата митническа тарифа за някои стоки, предназначени за монтиране или използване във въздухоплавателни средства.
                  
               
                     (2)
                  
                  
                     В приложение II към Регламент за изпълнение (ЕС) 2018/1517 на Комисията (2) са изброени удостоверенията, които се считат за равностойни на удостоверението за допускане до експлоатация, формуляр 1 на ЕААБ, и могат да се използват от икономическите оператори от ЕС при внос на стоки, за които се прилага суспендирането, при спазване на определените в Регламент (ЕС) 2018/581 на Съвета условия.
                  
               
                     (3)
                  
                  
                     Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (наричано по-нататък „споразумението“) (3), беше подписано от името на Съюза на 29 декември 2020 г. То се прилагаше временно от 1 януари 2021 г. до 30 април 2021 г. и влезе официално в сила на 1 май 2021 г.
                  
               
                     (4)
                  
                  
                     В обхвата на споразумението са включени въпроси, свързани с безопасността на въздухоплаването, включително сътрудничеството с Органа за гражданско въздухоплаване на Обединеното кралство (Civil Aviation Authority — CAA), който издава удостоверения за допускане до експлоатация. Затова е подходящо удостоверенията „CAA Form 1“, издадени от CAA, да се считат за равностойни на формуляр 1 на ЕААБ и да бъдат включени в списъка в приложение II към Регламент за изпълнение (ЕС) 2018/1517.
                  
               
                     (5)
                  
                  
                     Поради посочените съображения Регламент (ЕС) 2018/1517 следва да бъде съответно изменен.
                  
               
                     (6)
                  
                  
                     В съответствие с приложение 30 „Летателна годност и екологично сертифициране“ към споразумението, и по-специално член 15, буква а) и член 21, параграфи 1 и 2 от него, удостоверенията „CAA Form 1“, издадени от CAA за продукти, разработени и сертифицирани преди 31 декември 2020 г., се считат за достатъчни, за да могат изброените в приложение I към Регламент за изпълнение (ЕС) 2018/1517 стоки да се ползват от суспендирането на вносните мита по смисъла на член 1, параграф 1 от Регламент (ЕС) 2018/581, считано от 1 януари 2021 г. Поради това, с цел да се гарантира правна сигурност за икономическите оператори, настоящият регламент следва да се прилага с обратно действие по отношение на такива удостоверения и следва да влезе в сила по спешност.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕС) 2018/1517 се изменя и се добавя следният ред:
            
               
                           Орган по въздухоплаване
                        
                        
                           Удостоверение за допускане до експлоатация
                        
                     
                           „United Kingdom Civil Aviation Authority (Орган за гражданско въздухоплаване на Обединеното кралство)
                        
                        
                           CAA Form 1  (4)“
                        
                     
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 98, 18.4.2018 г., стр. 1.
         
            (2)  Регламент за изпълнение (ЕС) 2018/1517 на Комисията от 11 октомври 2018 г. за определяне на подробни правила за прилагане на някои разпоредби на Регламент (ЕС) 2018/581 на Съвета за временно суспендиране на автономните мита по Общата митническа тарифа за някои стоки, предназначени за монтиране или използване във въздухоплавателни средства (ОВ L 256, 12.10.2018 г., стр. 58).
         
            (3)  ОВ L 149, 30.4.2021 г., стр. 10.
         
            (4)  Считано от 1.1.2021 г.